Pastori 



UUNO HENRIK (HEIKKI) LEMPINEN 

on syntynyt Sortavalan maaseurakunnassa 19. 8. 1909. 
Valmistuttuaan papiksi hän toimi Vehkalahden, Suursaa- 
ren, Joutsenon ja Ihantalan seurakunnissa, kunnes 1. 5. 
1937 siirtyi Pyhäjärven Vpl. kappalaiseksi. 




Muista, 





u k a 




an s s as 




u 





Syyskesällä, elokuussa v. 1939, vietettiin eräässä Karjalan 
Kannaksen seurakunnassa sikäläisen Nuorten Kristillisen Yhdis- 

■ 

tyksen järjestäminä kesäjuhlia, joilla oli mukana juhlaväkeä run- 
saasti naapuriseurakunnistakin. Juhlien tunnukseksi oli valittu 



Raamatun sana 5 Moos. 6:12: »Varo, ettet unhota Herraa 



Juh 



lien puheissa muistutettiin m.m. siitä, että esim. maantiellä eri 



kulkuneuvoilla ajavia varten 



tien vieressä erilaisia yleisiä va 



roitusmerkkejä, joiden tarkoituksena on ajoissa huomauttaa siitä, 
että edessä on vaarallinen paikka ja siksi on ajettava varovasti. 
Tämän perusteella teroitettiin vakavasti, että myös elämän tiellä 
on tällaisia yleisiä varoitusmerkkejä, joiden tarkoituksena on py- 
sähdyttää ihmistä muistamaan sekä elämän tien vaaroja että 
Häntä, elävää Jumalaa, joka matkalaisia auttaa ja johdattaa ja 

jota ilman ei saataisikaan askeltakaan otetuksi. »Varo, ettet un- 
hota 

Nämä juhlat pidettiin siis elokuussa 1939. Ajan paino tuntui, 
jo, vaikka ei vielä osattukaan aavistaa kaikkea sitä, mitä edessä 
tuli olemaan. Vielä nyt, toistakymmentä vuotta myöhemmin, ovat 
nuo juhlat mielessä hyvin läheisinä ja elävinä. On joutunut usein 

ajattelemaan, että tuo juhlien tunnussana oli silloin todella oi- 
kealla ajalla sanottu sana, Jumalan antama. Sen kautta tahdottiin 
sanoa jokaiselle juhlilla mukana olleelle: Edessäsi on suuria vaa- 

. ■ 

roja, raskaita, vaikeita aikoja sekä ulkonaisesti että sisäisesti. Va- 
ro niiden kohdatessa, ettet unhota Herraa. 

Tiedämme kaikki sanomattakin tarpeeksi hyvin, mitä sen jäl- 
keen on tapahtunut. Ehkäpä tuo juhlien tunnussana pitää kuiten- 
kin paikkansa nytkin ja sitä sopii muistuttaa näin jälkeenkin- 
päin. Varo, ettet unhota Herraa. Voi kun tällainen sana saisikin 
elävästi koskettaa jokaisen karjalaisen sydäntä. Kyllähän me hä- 
dän hetkinä, vaikeina päivinä, monastikin olemme Herraa muis- 
taneet ja Häntä avuksi huutaneet. Mutta monella huutajalla on 
varmaan kuitenkin ollut samanlainen mieli kuin oli aikoinaan 

Egyptin faaraolla: kun vaara vähänkin väistyi ja elämä alkoi 

tuntua kepeämmältä, silloin myös Jumala unohtui ja sydän paa- 
tui. Tai olemme koettelemusten päivinäkin saattaneet jopa aivan 
tietoisestikin kovennuttaa ja paaduttaa sydämemme kun Jumala 
ei ole vastannut meille sinä aikana ja sillä tavalla kuin me oli- 
simme halunneet. Kuinka tarpeellista onkaan meille jokaiselle 
ja vielä nytkin tämä sana: Varo, ettet unhota Herraa. 

Kauas jäänyttä kotiamme ja kaunista Karjalaamme emme ole 
unohtaneet. »Maailmaan tieni jos minne mun viekin niin kotoisia 
kunnaita unhoita en». Eikä tarvitsekaan eikä saakaan unohtaa, 
väärin olisi sekin. Vielä nytkin kuulee useinkin paljon muistelta- 
van sitä, mitä kaikkea tavaraa ja omaisuutta sinne kodin mukana 

jäi. Vähän sai monikin mukaansa tänne uusille asuinsijoille siir- 
tyessään. Mutta taisipa sentään tulla mukaan sellaistakin mikä 

olisi saanut jäädä sinne: rakkaus ja taipumus syntiin niinkuin 

sielläkin, katkeroitunut, napiseva, Jumalaakin joko syyttävä tai 
Hänet kokonaan unohtanut mieli ja sydän. Historian Jumalana- 
kaan ei Jumala tarvitse mitään puolusteluja, mutta jos Hän on- 
kin antanut ja antaa vaikeitakin päiviä, on Hän myös antanut 

ja antaa paljon hyvääkin. Psalmissa 103 kehoitetaan meitä: »Kiitä 

Herraa, minun sieluni, äläkä unhota, mitä hyvää hän on sinulle 

tehnyt». Olisi meillekin hyödyllistä pysähtyä esim. juuri tämän 
ehkä monelle ennestäänkin tutun psalmin sanojen edessä muiste- 
lemaan ja tutkimaan sitä, mitä kaikkea hyvää Jumala on antanut 
ja mistä on syytä kiittää. Karjalaiset ystävät: Karjalaa ja kotiam- 
me muistellessamme koettakaamme muistaa myös, että se Herra, 
joka ei anna mitään sattumalta, joka aina ensin antaa ja sitten 
vasta ottaa, antaa ottaessaankin ja jonka ottamisellakin on oma 
tarkoituksensa, se Herra, joka on kansojen kaitsija ja myös Suo- 
men ja Karjalan historian Jumala, se Herra on halunnut Karjalan 

ja koko kansamme viime vaiheiden kautta asettaa elämämme 
tiellä eteemme yleisen varoitusmerkin: Edessäsi on suuret vaarat. 
Aja varovasti. Muista iäisyyttä. Varo, ettet unhota Herraa. 



Mutta tällainen sana ei ole vain varoituksen sana. Se on myös 
lohdutuksen ja rohkaisun sana. Varoen ja valvoen kulkeva väis- 
tää vaaran. Emme tosin voi välttyä kaikista ajallisista vaaroista, 
joita matkaamme johtava Herra näkee tarpeellisiksi antaa. Mut- 
ta voimme välttää suurimman vaaran, kun Jumala antaa syntim- 
me anteeksi ja pelastaa sielumme hukkumasta. Siitä voi Hänen 
suojeleva kätensä varjella kun Hän on kanssamme ja suostumme 
Hänen johtoonsa ja kuljemme varoen ja valvoen elämän kaitaa 



tietä. Ahdistetut karjalaiset ystävät, te, joita ahdistaa ja painaa 



ei vain Karjalan ja kodin menetys, vaan se, että ette jaksa aina 
muistaa, että Jumalan käsi johtaa ja Hänen silmänsä valvoo vai- 
keinakin päivinä, muistakaa, mitä Jeesus sanoi viimeisinä sanoi- 
naan: »Minä olen teidän kanssanne joka päivä maailman loppuun 
asti». Joka päivä — siis ei vain aurinkoisina ja vienon tuulen hy- 
minän päivinä, vaan myös pilvisinä, pimeinä ja myrskyisinäkin 
päivinä. Ja maailman loppuun asti, siis vielä nytkin. Varo, ettet 

unhota Herraa — tämä lause merkitsee myös sitä, että saamme 

muistaa Häntä läsnäolevana, armollisena, auttavana, varjelevana 
Jumalana. 

Saanen tähän liittää myös pari omakohtaista muistoa. Talvi- 
sodan sytyttyä sanoi esimieheni, divisioonan pastori rintamalle 
lähtiessäni: Olkoon Varjelija kanssasi. Talvisodan viimeisinä päi- 

vinä taas valmistauduimme erohetkeen eräässä ystäväkodissa. 
Eteemme avattiin sana Jes. 43: 1 — 3: »Älä pelkää, sillä minä olen 
lunastanut sinut, minä olen sinut nimeltäsi kutsunut; sinä olet 
minun. Jos vetten läpi kuljet, olen minä sinun kanssasi, jos virto- 
jen läpi, eivät ne sinua upota; jos tulen läpi käyt, et sinä kärvenv 
ny eikä liekki sinua polta. Sillä minä olen Herra, sinun Jumalasi». 
Ja samoin kuin talvisodan alkaessa myös vastaavasti kesällä 1941 
silloinen esimieheni sanoi erotessamme: Muista, kuka kanssas 
kulkee. 

Näiden viimeksi mainittujen virren sanojen kautta pyytäisin 
nyt erityisesti saada lähettää tervehdyksen karjalaisille ystäville, 
tutuille ja tuntemattomille. Varo, ettet unhota Herraa, mutta 
myös ja samalla: muista, kuka kanssas kulkee. Ehkä sopisi syven- 
tyä tarkkaamaan koko virttä 168, josta mainitut sanat ovat ote- 
tut. Sen kerrotaan syntyneen unkarilaisten kaleeriorjien keskuu- 
dessa. Virren sisällön voisi myös sanoa kansallisrunoudestamme 
tutuilla ja paljon käytetyillä Saarijärven Paavon sanoilla: Vaik- 
ka koittaa, eipä hylkää Herra. Muista: Hän kulkee kanssasi, joka 
päivä, loppuun asti. »Koko tien Hän kanssan' käypi», sanoo saman 
asian erään tutun hengellisen laulun (485) kirjoittaja. Siinä lau- 
lussa sanotaan lopuksi, että kerran, perille päästyä, kiitetään sii- 
tä, että Herra on kulkenut kanssamme koko tien. Siellä ymmär- 
retään siis, että kaikki matkan vaiheet, nekin, jotka niitä kokies- 
sa eivät tuntuneett hyvän Jumalan johtoon sopivilta, olivat sit- 
tenkin parhaaksemme tarkoitetut. Täällä arvoituksiksi jäävät 
asiat selviävät aikanaan. 

Niin: varo, ettet unhota Herraa. Mutta myös: muista, kuka 

kanssas kulkee. Ja kun Hän kulkee kanssasi ja kanssamme, ei 

sinulta eikä minulta mitään puutu. 



Heikki Lempinen. 

